Serge Ibaka (Brazzaville, 18 de setembre del 1989), és un jugador de bàsquet congolès nacionalitzat espanyol (des de 2011). Juga a l'NBA, on ocupa la posició d'aler-pivot. Ibaka va ser escollit en la posició número 24 de la primera ronda del Draft de l'NBA del 2008 pels Oklahoma City Thunder (antigament coneguts com a Seattle Supersonics) . La temporada 2018-2019 ha estat campió de l'NBA amb els Toronto Raptors.